stanford-oval/wikipedia huggingface dataset:
עמלץ לבן
התנהגות

בעבר העמלץ נחשב לבעל חיים יחידאי, המצוי לרוב בבדידות למעט בתקופת הרבייה. עם זאת מספר ממצאים העלו שהעמלץ חברתי יותר משחשבו. בדרום אפריקה, למשל, נראתה קבוצת כרישים בעלת היררכיה דומיננטית, בה מעמדים שונים לעמלצים בהתאם למינם, גודלם וקביעותם בטריטוריאלי, כאשר נקבות, פרטים גדולים וותיקים בעלי דרג גבוה יותר. העמלצים אינם חברתיים לחלוטין והם צדים לבדם ולעיתים נושכים אחד את השני, ייתכן כאזהרה מקרבה אחד לשני וייתכן שבקרבות דומיננטיות, אך מסתובבים שאר הזמן בחבורות קטנות (לא יותר משישה פרטים) שלעיתים נפרדים זה מזה אך חוזרים בכל שנה לאותה קבוצה.
לרוב העמלץ משייט לבדו סביב האוקיינוס הפתוח בעומקים רדודים יחסית, אף שלעיתים יצלול לעומק 1,200 מטרים. מחקר מ-2018 בצפון האוקיינוס האטלנטי הראה שעמלצים צוללים לעומק 450 מטרים כדי ליהנות ממי מערבולות אנטי-ציקלון ועלו לפני השטח רק בלילה. העמלץ לא נח לעולם וממשיך לשחות ללא הרף.
עמלצים נפוצים בעיקר סביב מימי חופים שופעים טרף והם נודדים מרחקים גדולים בזמן קצר. עמלץ מתועד נדד מצפון-מערב אוסטרליה למימי דרום אפריקה בתשעה חודשים ועבר מרחק של 20,000 ק"מ. בין השאר חופים עתירי עמלצים מצויים בצפון-מזרח ארצות הברית, קליפורניה, יפן, דרום אפריקה, צ'ילה, דרום אוסטרליה ואף בים התיכון באזור ים מרמרה ובוספורוס.
העמלץ הלבן הוא בין הכרישים הבודדים (לצד כריש שחור-סנפירים) המרימים את ראשם מעל פני הים כדי לחפש טרף ואף מקפץ ב"קפיצות ריגול". חוקרים משערים שהכריש למד זאת מאינטראקציה עם בני אדם, והוא למד לנצל זאת כדי להריח את טרפו מעל למים (כיוון שריח נע מהר יותר באוויר מאשר במים).
רבייה

העמלץ הלבן הוא מין המתרבה באסטרטגיית רבייה K בשלב מאוחר בחייו כשבגרותם המינית מבוגרת מאוד בגילאי 26 לזכרים ועד 33 לנקבות, כשהרבייה מתקיימת אחת לשנתיים. הנקבה נכנסת להיריון ארוך של 11 חודשים עם הפרית ביצים פנימית והן מתפתחות ברחם האם עם קשר דמוי שליה אל גופה. היא משריצה כעשרה עד 14 ולדות חיים שאורכם 1.2 מטר ודומים במראם לבוגרים.
בכל שנה הצעירים גדלים בכ-25 ס"מ ומתאימים להתמודד עם טרף גדול יותר ויותר. עמלץ לבן יכול להגיע לגיל 70 לפי כמה הערכות, מה שהופך אותו לאחד מדגי הסחוס המבוגרים ביותר. עם זאת הבגרות המינית המאוחרת, קצב הרבייה הנמוך, תקופת ההיריון הארוכה והגדילה האיטית מקרבים את העמלץ לסכנה, מאחר שרבים מהצעירים מתים לפני שהם מתחילים להתרבות.
מזון ואויבים

העמלץ הלבן הוא טורף הניזון ממגוון מיני דגים, יונקים ימיים ויצורים ימיים אחרים, מתים או חיים. הטרף החביב עליו הוא טורפים ימיים, ועל כן שכיח למצוא אותו בקרבת חופים בעונת הרבייה שלהם. הוא ניזון גם בים הפתוח ממה שמזדמן בדרכו, לרבות מעמלצים קטנים יותר.
טכניקת הצייד הנפוצה של הכריש היא לאתר טרף, לצלול לעומק מתחת ומאחורי הטרף, ואז להסתער עליו תוך צבירת מהירות עצומה. העמלצים שלחופי דרום אפריקה ידועים בזינוקיהם מעל פני המים תוך טריפת גורי דובי ים בשעות הזריחה. לעיתים מספר עמלצים יצודו יחד, בייחוד באזורים שופעי מזון. עמלצים נצפים גם סועדים יחד מגופות לווייתנאים גדולים מתים כשהדם הנשפך גורם להם לתקוף בפראות את הנבלות.
העמלץ הלבן הוא טורף-על הניצב בראש שרשרת המזון והוא כמעט חסר טורפים למעט עמלצים אחרים והאדם. הטורף היחיד של עמלץ לבן בוגר הוא הקטלן, הגדול שבדולפינים, שאורכו מגיע עד 10 מטרים (וייתכן שגם ראשתן גדול-ראש). הקטלן מסוגל להרוג עמלץ בקלות בהתחשב בעוצמתו, אף שנשיכת העמלץ יכולה לפגוע בו קשה. הקטלנים הורגים את העמלץ לרוב בשיתוק קטטוני תוך העמדתו הפוך עד לחניקתו למוות או בניגוח רב-עוצמה ששובר את צלעותיו, ואז הם אוכלים את הכבד שעשיר בתוספי מזון חשובים עבורם (לעיתים נדירות הקטלן יאכל עוד איברים פנימיים). ציד זה לרוב קורה באזורים בהם שני המינים חופפים והוכח שהוא גורם להגירה שלילית של עמלצים באזורים אלה. פרטי עמלץ צעירים לעיתים נטרפים גם בידי כרישים אחרים או טורפים ימיים והבוגרים אינם בוחלים בקניבליזם של עמלצים אחרים.
תקיפות עמלץ לבן

העמלץ הלבן הוא הקטלני מכל הכרישים לבני אדם ועדיין הסיכוי להיפגע ממנו נמוך מהסיכוי להיפגע ממכת ברק. דימויו השלילי נובע מגודלו העצום ופיו הרחב והמאיים ועקב תפוצתו הרחבה, הגורמת לחיכוכים בינו לבין האדם.
בניגוד לאמונה הרווחת, בה העמלץ תוקף בטעות בחושבו שצללית האדם השוחה מעליו היא כלב ים, אריה ים או צב ים (צללית אדם השוחה על גלשן מזכירה מאוד את גופו העגול בעל הסנפירים של צב הים), הכריש מודע ברוב המקרים להבדל בין האדם לחיות אחרות מאחר שהתנהגות הציד של כריש אחרי כלבי או אריות ים שונה מההתנהגות במרבית תקריות הנשיכה.
רוב המתקפות נבעו במים עם ראות נמוכה או בתנאים אחרים בהם נפגעים חושי הכריש. הכריש נושך כדי לבדוק בחוש הטעם את המזון. עם זאת הוא לא אוהב בשר אדם, אשר מכיל יותר מדי עצמות גרמיות ביחס לשומן ולחלבונים. לכן לאחר המתקפה הראשונית הכריש ישחרר את האדם לפרפר במים. המוות נגרם בעיקר עקב אובדן דם ולא עקב קריעת איברים. במקרים בהם האדם ניצל הכריש עוזב אותו לאחר מתקפה בודדת שכללה נשיכה שטחית באופן יחסי.
עם זאת החוקרים ג'ון מקוסקר וטימותי סי טריקאס מדווחים שכרישים בקליפורניה ניזונו מחלק מהאנשים שטרפו ובמקרים אחרים לאחר המתקפה הראשונה נעו מעלה כדי לבצע מתקפה נוספת, זאת מאחר שהם מחכים שהקורבן ידמם במים. במקרים רבים צוללים שהותקפו ניצלו רק הודות לחבריהם או לסירות קרובות אליהם הגיעו.
היו מקרים שבהם תקף ואף הרג העמלץ הלבן אנשים באזור חופי אוסטרליה ואוקיאניה בעיקר אנשים שגלשו על גלשן באזורים של חופים לא רשמיים ובזמן סופות ומערבולות שנסחפו בזרם והעמלצים חשבו שמדובר במזון שלהם, כלבי ים. רוב האנשים יצאו עם חתכים ברמה קלה עד בינונית ולעיתים רחוקות לחתכים ברמה קשה ואפילו למוות.
בתרבות

העמלץ הלבן מפורסם בעיקר מסרט האימה מ-1975 של הבמאי סטיבן ספילברג - "מלתעות", בו הוצג השריף מרטין ברודי באי נופש, הרודף אחר עמלץ לבן ענקי, אשר תוקף מספר מתרחצים ומטיל אימה על חופי האזור בעונת הנופש, כשבסופו נוסעים השריף מרטין, הביולוג הימי מאט הופר והדייג קווינט להרוג אותו, מה שמציל את העיירה. הסרט זכה להצלחה רבה ואף הוביל ליצירת זיכיון בשם זה, בו 4 סרטים ולזיכיונות אימה דומים רבים, בהם מופיע עמלץ לבן אוכל אדם. הוא מופיע בצורה פחות אכזרית בעוד סרטים כמו במוצאים את נמו או בתפוס ת'כריש.
לאורך השנים אנשים רבים תפשו את העמלץ הלבן, כטורף מרושע ואכזרי אף שסרטי טבע רבים מוכיחים שהעמלץ תוקפני פחות ממה שהוא נראה ואינו רואה באדם טרף טבעי. ישנם אפילו צוללנים שלמדו לשחות קרוב לעמלצים מבלי להיפגע.
ראו גם

מגלודון
הערות שוליים

↑  עמלץ לבן באתר הרשימה האדומה של IUCN
↑  עַמְלֵץ לָבָן במילון בעלי חיים: דגי סחוס (תש"ס), 2000, באתר האקדמיה ללשון העברית
↑  עמלץ באתר האקדמיה ללשון העברית.
↑  Viegas, Jennifer. "Largest Great White Shark Don't Outweigh Whales, but They Hold Their Own". Discovery Channel. אורכב מ-המקור ב-7 בפברואר 2010. נבדק ב-19 בינואר 2010. {{cite web}}:  (עזרה)
↑  Wroe, S.; Huber, D. R.; Lowry, M.; McHenry, C.; Moreno, K.; Clausen, P.; Ferrara, T. L.; Cunningham, E.; Dean, M. N.; Summers, A. P. (2008). "Three-dimensional computer analysis of white shark jaw mechanics: how hard can a great white bite?". Journal of Zoology. 276 (4): 336–342. doi:10.1111/j.1469-7998.2008.00494.x. ISSN 0952-8369.
↑  Wroe, S.; Huber, D. R.; Lowry, M.; McHenry, C.; Moreno, K.; Clausen, P.; Ferrara, T. L.; Cunningham, E.; Dean, M. N.; Summers, A. P. (2008). "Three-dimensional computer analysis of white shark jaw mechanics: how hard can a great white bite?" (PDF). Journal of Zoology. 276 (4): 336–342. doi:10.1111/j.1469-7998.2008.00494.x.
↑  http://www.elasmo-research.org/education/topics/p_shark_speed.htm
↑   Orca Grandmother Defeats Great White Shark with One Blow | Queens, סרטון בערוץ "National Geographic", באתר יוטיוב (אורך: 01:41).
↑  יוגב ישראלי, הקטלנים שמחסלים את העמלצים הלבנים ליד דרום אפריקה, באתר ynet, 4 ביולי 2022.
| --- | --- |
בקרת זהויות :  NLI: 987007556187905171  BnF: cb122746225 (data)  GND: 4269798-0  LCCN: sh85146515  NKC: ph168776
אנטולי טרובין

אנטולי וולודימירוביץ' טרובין (באוקראינית: Анатолій Володимирович Трубін; נולד ב-1 באוגוסט 2001 בדונצק שבאוקראינה) הוא כדורגלן אוקראיני, המשחק בעמדת השוער בקבוצת בנפיקה ליסבון מליגת העל הפורטוגלית ובנבחרת אוקראינה.
קריירת מועדונים

טרובין גדל במחלקת הנוער של שחטאר דונצק מליגת העל האוקראינית. ב-26 במאי 2019 ערך טרובין את הופעת הבכורה שלו במדי הקבוצה הבוגרת של המועדון, בניצחון 0–4 על מריופול במסגרת המחזור התשיעי בליגה לעונת 2018/2019.
ב-10 באוגוסט 2023 חתם לחמש שנים בבנפיקה ליסבון.
קריירה בינלאומית

ב-31 במרץ 2021 ערך טרובין את הופעת הבכורה שלו בנבחרת אוקראינה, בתיקו 1-1 נגד נבחרת קזחסטן במסגרת מוקדמות מונדיאל 2022.
טרובין זומן לסגל נבחרת אוקראינה לקראת טורניר יורו 2020.
נכלל בסגל נבחרת אוקראינה לטורניר יורו 2024.
הערות שוליים

↑  Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
| נבחרת אוקראינה – יורו 2020 |
| --- | --- | --- |
|  1 בושצ'אן •  2 סובול •  3 סודאקוב •  4 קריבצוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 שפרנקו •   11 מרלוס •  12 פיאטוב • 13 זבארני •  14 מקרנקו • 15 ציהנקוב • 16 מיקולנקו • 17 זינצ'נקו • 18 בזוס • 19 בסדין • 20 זובקוב • 21 קרוואייב • 22 מטוויינקו • 23 טרובין • 24 טימצ'יק • 25 פופוב • 26 דובביק • מאמן: שבצ'נקו |  1 בושצ'אן •  2 סובול •  3 סודאקוב •  4 קריבצוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 שפרנקו •   11 מרלוס •  12 פיאטוב • 13 זבארני •  14 מקרנקו • 15 ציהנקוב • 16 מיקולנקו • 17 זינצ'נקו • 18 בזוס • 19 בסדין • 20 זובקוב • 21 קרוואייב • 22 מטוויינקו • 23 טרובין • 24 טימצ'יק • 25 פופוב • 26 דובביק • מאמן: שבצ'נקו | אוקראינה |
| נבחרת אוקראינה – יורו 2024 |
| --- | --- | --- |
|  1 בושצ'אן •  2 קונופליה •  3 סבאטוק •  4 טלוברוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 מודריק •   11 דובביק •  12 טרובין • 13 זבארני •  14 בראז'קו • 15 ציהנקוב • 16 מיקולנקו • 17 זינצ'נקו • 18 שפרנקו • 19 בונדר • 20 זובקוב • 21 סודאקוב • 22 מטוויינקו • 23 לונין • 24 ואנאט • 25 טימצ'יק • 26 מיכאילצ'נקו • מאמן: רברוב |  1 בושצ'אן •  2 קונופליה •  3 סבאטוק •  4 טלוברוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 מודריק •   11 דובביק •  12 טרובין • 13 זבארני •  14 בראז'קו • 15 ציהנקוב • 16 מיקולנקו • 17 זינצ'נקו • 18 שפרנקו • 19 בונדר • 20 זובקוב • 21 סודאקוב • 22 מטוויינקו • 23 לונין • 24 ואנאט • 25 טימצ'יק • 26 מיכאילצ'נקו • מאמן: רברוב | אוקראינה |
The Outer Worlds

| --- | --- |

עטיפת המשחק
 כללי
 תאריך הוצאה:  Windows, PS4, Xbox One   WW‏ 25 באוקטובר 2019   Nintendo Switch   WW‏ 5 ביוני 2020
 סוגה:  משחק פעולה-תפקידים
 פיתוח:  Obsidian Entertainment
 הוצאה לאור:  Private Division
 ארץ מקור:  ארצות הברית 
 שפות:  אנגלית, קוריאנית, פולנית, רוסית, פורטוגזית ברזילאית, יפנית, גרמנית, ספרדית, צרפתית, איטלקית, סינית מפושטת 
 הפצה:  Private Division
 עיצוב:  צ'ראלס סטפלס
 סדרה:  The Outer Worlds
 הערות:  מערכת הפעלה מינימלית: Windows 7 SP1   מערכת הפעלה מומלצת: Windows 10
 דרישות תוכנה
 מנוע משחק:  Unreal Engine 4
 מצבי משחק:  שחקן יחיד
 פלטפורמות:  Microsoft Windows   PlayStation 4   Xbox One   נינטנדו סוויץ'
 מדיה:  DVD, הורדה דיגיטלית
 המשחק הבא:  The Outer Worlds 2
 דרישות מערכת
 מעבד:  Intel Core i3-3225 או AMD Phenom II X6 1100T (מומלץ: Intel Core i7-7700K או Ryzen 5 1600)
 זיכרון:  4GB (מומלץ 8GB)
 כרטיס מסך:  Nvidia GeForce GTX 650 Ti או AMD Radeon HD 7850 (מומלץ: GeForce GTX 1060 6GB או Radeon RX 470)
 מקום פנוי:  40GB
 בקרים:  מקלדת ועכבר, ג'ויסטיק
 
 outerworlds.obsidian.net
 
The Outer Worlds (בתרגום חופשי לעברית: העולמות החוצניים) הוא משחק וידאו מסוגת התפקידים, פעולה וירי בגוף ראשון, שפותח על ידי Obsidian Entertainment והופץ על ידי Private Division ב-25 באוקטובר 2019 למערכת ההפעלה Microsoft Windows ולקונסולות המשחקים Xbox One ופלייסטיישן 4 וב-5 ביוני 2020 לקונסולת המשחקים הניידת נינטנדו סוויץ'. המשחק הוא משחק תפקידים מוכוון-בחירות בסגנון משחקי Fallout ועלילתו סובבת סביב חקר החלל החיצון.
עלילה > רקע

המשחק מתרחש במציאות חלופית בה הנשיא האמריקני ויליאם מקינלי לא נרצח בשנת 1901 על ידי האנרכיסט ליאון צ'ולגוש. כתוצאה מכך, תיאודור רוזוולט מעולם לא נבחר לנשיאות, ומדיניות רפורמות הסחר ההוגן וחיסול המונופולים בתעשייה מעולם לא התרחשה. כתוצאה מכך, החברה האמריקנית התפתחה לכיוון של חברה היפר-תעשייתית מבוססת מעמדות, שבראשותה עומדים מגה-תאגידים, אשר החלו כמה מאות שנים מאוחר יותר בהתיישבות בחלל החיצון על ידי הארצת כוכבי לכת חוצניים, בעוד הם מעודדים את תושבי כדור הארץ להשתתף במאמצי ההתיישבות.
אחת מהמושבות הגדולות ביותר שהוקמו בחלל היא המושבה שהוקמה במערכת השמש "הלסיון" המונה שישה כוכבי לכת ומספר אסטרואידים נוספים. מסע למערכת השמש הזו דורש חללית מתקדמת עם "מנוע דילוג" והקפאה קריוגנית של המתיישבים למשך 10 שנים לפני שיוכלו להניח את כף רגלם על כוכב הלכת הזר. שתיים מספינות החלל האלו, Hope ו-Groundbreaker, נשלחו ליישב את מערכת השמש בשנת 2285. בעוד ש-Groundbreaker הצליחה במשימתה וחלוציה הצליחו ליישב מספר כוכבי לכת וירחים דוגמת טרה-1 (אשר מאוחר יותר יהיה ידוע בשם "מונרך") וטרה-2 ואף להקים בספינת החלל עצמה מושבה עצמאית, הספינה השנייה, Hope, נעלמה באופן מסתורי.
דמויות מפתח > פיניאס וולאס

מדובב על ידי פיוטר מייקל.
פיניאס הוא מדען שמתנגד למועצה ושם לעצמו מטרה להחיות את נוסעי הספינה "Hope", המורכבת כולה ממדענים ואנשי רוח במטרה שאלו יישבו מחדש את הגלקסיה ויתנגדו למועצה. כחלק ממעשיו, פיניאס מפשיר את "הזר" (דמות הפרוטגוניסט) מהקפאה קריוגנית ושולח אותו להשיג ממעבדות המועצה כימיקל מיוחד בעזרתו הוא יחייה את שאר נוסעי הספינה. במהלך המשחק, השחקן מגלה בשיטוטיו כרזות "מבוקש" עם תמונתו של פיניאס עליהן ויכול להסגיר אותו בכל עת לאחד מחברי המועצה על הכוכבים השונים. השחקן יכול לסייע לפיניאס בחזונו או להצטרף למועצה ולהוביל למעצרו.
דמויות מפתח > פרוואטי הולקומב

מדובבת על ידי אשלי ברץ'.
המלווה הראשונה אותה השחקן יכול לגייס לשורותיו. פרוואטי היא מכונאית מוכשרת מעיירת הפועלים "אדג' ווטר" אליה השחקן מגיע בתחילת המשחק. פרוואטי גדלה באדג' ווטר ואביה היה מכונאי שנפטר טרם תחילת העלילה. פרוואטי היא לסבית וא-מינית ובמהלך המשחק, היא מפתחת מערכת יחסים עם מכונאית מהמושבה "גראונדברייקר" בשם ג'ונלין ובעזרת השחקן, היא מארגנת לשתיים דייט והן פותחות במערכת יחסים. פרוואטי היא נאיבית, מופנמת ובעלת חמלה עזה לפועלים אותם המועצה מעבידה.
דמויות מפתח > הכומר מקס

מדובב על ידי דייב ב. מיטשל.
כומר מעיירת הפועלים "אדג' ווטר" שמצטרף לשחקן במטרה לשים ידיו על ספר מסתורי שלפי מקס "אמור להכיל את התשובות לשאלות כל העולם" (הספר הוא עותק של התנ"ך בשפה הצרפתית). במהלך המשחק, השחקן יכול לגלות בעזרת דיאלוגים עם מקס שהאחרון יישב בעברו בכלא וחזר בתשובה לאחר שהשתחרר. לאחר שהשיגו את הספר, השחקן ומקס פוגשים מתרגמת שבתורה מעבירה את השניים במסע רוחני ובו מקס מתעמת עם הזיות שמציגות את הוריו המתים ואת השאיפה שלו להבין כל דבר ביקום. לבסוף, הוא מבין שסדר וכאוס משלימים אחד את השני.
דמויות מפתח > פליקס מיילסטון

מדובב על ידי ג'ונתן סילבר.
פושע זעיר שהשחקן פוגש במושבה "גראונדברייקר". פליקס הוא יתום שלא מוצא את מקומו על המושבה ולכן מבקש מהשחקן לצרף אותו לצוות שלו. במהלך שיטוטתם בגלקסיה, פליקס מבקש מהשחקן לבקר חבר שלו מהעבר שמנסה להרכיב צוות שאמור להתנגד למועצה. בסופו של דבר, מתברר שאותו חבר הוא בוגד שעובד עבור המועצה ולאחר שהשחקן ופליקס הורגים אותו, פליקס מרגיש סלידה עמוקה. פליקס שונא בכל לבו את המועצה וברוב הפעמים מעדיף לנקוט בגישת "לירות קודם ואז לשאול שאלות".
דמויות מפתח > מרילין "אלי" פנהיל

מדובבת על ידי ויקטוריה סאנצ'ז (אנ').
הרופאה של הצוות. במקור, אלי נולדה בעיר "ביזנטיום" לזוג הורים עשירים ששלחו אותה ללמוד רפואה. בעקבות חילוקי דעות ותסכול מחייה, אלי עזבה את ביתה והפכה לפיראטית חלל. השחקן פוגש בה לראשונה על המושבה "גראונדברייקר" ומסייע לה להציל חברה שלה שחייבת הון עתק למועצה. באחת המשימות, אלי מבקשת מהשחקן להתלוות אליה בביקור אצל משפחתה. שם, השחקן ואלי מגלים שהוריה הצהירו שאלי מתה (מכיוון שלא שמעו ממנה שנים ארוכות) ובעזרת הכסף מביטוח החיים שלה הם התעשרו. השחקן ואלי מצליחים לגנוב את כספי הביטוח ולהעבירם לחשבון בנק אותו אלי פתחה. אלי היא צינית שלא סומכת על הסובבים אותה.
דמויות מפתח > SAM

מדובב על ידי ברוס דיסמור (אנ').
רובוט התחזוקה בחללית ובעל ארסנל נשק בגופו. השחקן מגלה את גופו הכבוי של סם בחללית ויכול להשיג רכיב מיוחד שמפעיל את סאם במהלך משימותיו. סאם לא מסוגל לנהל שיח ככל הדמויות ובמקום זה משתמש בעיקר בסיסמאות שקשורות לניקיון.
דמויות מפתח > ניוקה רמנרים וונטורת' השלישית

מדובבת על ידי מארה ג'ונו.
שכירת חרב המתגוררת על הכוכב "מונארך". פיניאס מפציר בשחקן לפגוש אותה מכיוון שהיא יכולה להוביל אותו למודיע שעובד עם פיניאס. בפגישתם, ניוקה מצטרפת לצוות ובמהלך העלילה, השחקן יכול לסייע לה לנקום את מותם של הצוות הקודם שלה. ניוקה היא סרקסטית, אלכוהוליסטית בעלת עבר טראגי, אך מתגלה כחברה נאמנה בצוות.
דמויות מפתח > ADA

מדובבת על ידי קורטני טיילור (אנ').
הבינה המלאכותית ששולטת על המחשוב בספינה. לאחר שהשחקן מבשר לה שאלכס הות'ורן מת, היא "מעמידה פנים" שהשחקן הוא אלכס (במטרה שבמועצה לא ישאלו שאלות) ומוציאה עבורו תעודת זהות מזויפת. במהלך המשחק, ADA מעירה הערות ציניות כלפי השחקן והספינה. השחקן יכול לבקש ממנה לספר לו בדיחה או להשמיע לו שיר. בסוף המשחק, השחקן מחבר את ADA למחשב הספינה "Hope" והשחקן יכול לבקש ממנה לגרום לחללית לבצע "קפיצת חלל" אל עבר הכוכב "טרה 2".
פיתוח

העבודה על המשחק החלה עוד בשנת 2016 כאשר פרגוס אורקהארט, מנכ"ל סטודיו Obsidian, הכריז במהלך ראיון עימו כי מספר קטן של אנשים עובדים על "משהו חדש לגמרי" תוך שימוש ב-Unreal Engine. בין חברי הצוות נמנו טים קיין ולאונרד בויארסקי, עובדי Interplay לשעבר ויוצרי סדרת Fallout, ששימשו כבמאי המשחק. קיין ובויארסקי תיארו את המשחק כ"שילוב בין הדיכאוניות האפלה של בויארסקי לבין הטיפשות של קיין", וקיוו ליצור איזון בין ההומור לדרמה כאשר עיצבו את הסיפור והאופי של המשחק. בשלב מסוים נשקלה גם הכנסת מערכת שתאפשר לשחקן לקיים יחסים רומנטיים עם דמויות אחרות, אך הרעיון נזנח בסופו של דבר.
כיוון שבתקופה זו Obsidian הייתה בשלבי רכישה על ידי מיקרוסופט, עלו מספר סימני שאלה לגבי זכויות ההפצה של המשחק, אך בסופו של דבר המשחק הופץ בידי Private Division, מותג הפצת המשחקים של חברת Take-Two Interactive כיוון שהמשחק היה בפיתוח לפני שמיקרוסופט הגישו את הצעת הרכישה.
המשחק הוכרז במהלך טקס פרסי The Game Awards של שנת 2018 והופץ בסופו של דבר ב-25 באוקטובר 2019 עבור המחשב האישי ועבור קונסולות הדור השמיני פלייסטיישן 4 ו-Xbox One. השקת גרסת המחשב לוותה בביקורות שליליות רבות מצד השחקנים כיוון שPrivate Division הכריזו על שחרור המשחק עבור החנויות של מיקרוסופט ושל Epic Games בלבד. הפצת המשחק עבור חנות Steam נדחתה עד ל-23 באוקטובר 2020.
גרסה עבור נינטנדו סוויץ' תוכננה להשתחרר ב-6 במרץ 2020 אך נדחתה ל-5 ביוני עקב מגפת קורונה ווהאן (COVID-19).
פיתוח > חבילות הרחבה

למשחק יצאו שתי חבילות הרחבה בתשלום שמרחיבות את העלילה. הראשונה שבהן, Peril on Gorgon, שוחררה ב-9 בספטמבר 2020. השנייה, Murder on Eridanos, שוחררה ב-17 במרץ 2021. ניתן לשחק בשתי החבילות לאחר שהשחקן עבר כברת דרך במשחק הבסיסי.
פיתוח > חבילות הרחבה > Peril on Gorgon

חבילת ההרחבה הראשונה. הרמה המומלצת עבורה היא 25 והגישה אליה נפתחת כאשר השחקן מסיים את המשימה "Radio Free Monarch".
בתחילת ההרחבה, השחקן מקבל משלוח לחללית ובתוכו זרוע אנושית והקלטה. מתברר שהזרוע הייתה שייכת לשכיר חרב שעבד עבור אישה עשירה החיה על האסטרואיד Gorgon. השחקן יוצר קשר עם אותה אישה שמספרת לו על ניסוי שהמועצה ערכה על האסטרואיד ובו השתתפה אמה כאחת המדעניות. האישה, ששמה הוא מיני, מבקשת מהשחקן להשיג את יומן המחקר של אמה השמור במעבדות על גבי האסטרואיד. במהרה, השחקן לומד שקיימת קונספירציה הקשורה לסם בשם "אדרינה טיים" אותו התאגיד "Spacer's choice" משווק לעובדיו.
פיתוח > חבילות הרחבה > Murder on Eridanos

חבילת ההרחבה השנייה. הרמה המומלצת עבורה היא 30 והגישה אליה נפתחת כאשר השחקן נוחת לראשונה ב-Staller Bay.
בתחילת ההרחבה, השחקן מגלה ששחקנית טלוויזיה מפורסמת במערכת הכוכבים הלסיון בשם רות' בלמי נרצחה וכעת הוא מוזעק בכדי לפתור את תעלומת הרצח. בעזרת רובה מיוחד בשם "Discrepancy Amplifier" המאפשר לו ללקט רמזים ברחבי הכוכב ולנתח אותם ברמה המדעית, השחקן יכול לתשאל אנשים שונים שנמצאים בכוכב ולמצוא רמזים לפתרון התעלומה. במהרה, מתברר לשחקן שיש קשר הדוק בין הירצחה של הכוכבת לבין חברת משקאות שעורכת את ניסוייה על גבי הכוכב.
ביקורות

המשחק קיבל ביקורות חיוביות למדי באתר Metacritic, עם ממוצע של 82 לגרסת המחשב, 85 לגרסאות הפלייסטיישן והאקסבוקס, אך ממוצע של 66 עבור גרסת הסוויץ'. בביקורת שנכתבה עליו באתר Vgames נאמר כי המשחק "מספק בחירות משמעותיות, עולם ענק ויפהפה שרק מחכה שתחקרו אותו ודמויות צבעוניות ומגוונות שתתחברו אליהן בקלות". האתר GameInformer שיבח את הפסקול של המשחק ואת המדבבים לדמויות במשחק. הביקורות השליליות הגיעו בעיקר על עיצוב הדמויות שנראו "נוקשות מדי" ו"מחוסרות שפת גוף" במהלך דו-שיח, ועל מערכת הקרב שתוארה באתר PCGamer כ"לא מאתגרת במיוחד".
משחק המשך

בתערוכת E3 שהתקיימה ביוני 2021 הוכרז על משחק המשך, The Outer Worlds 2, שיופץ עבור המחשב האישי ועבור Xbox Series X/S.
הערות שוליים

↑  Pillars of Eternity II is in development, acknowledges Obsidian’s CEO Feargus Urquhart, Gamepressure.com (באנגלית)
↑  Wes Fenlon, Obsidian's The Outer Worlds blends Firefly and Fallout into a bold, open-ended sci-fi RPG, PC Gamer, ‏2018-12-07 (באנגלית אמריקאית)
↑  Charlie Hall, Three things we learned about Obsidian’s new RPG, The Outer Worlds, Polygon, ‏2018-12-07 (באנגלית)
↑  Chris Avellone calls The Outer Worlds exclusivity deal with Epic “a cash grab”, PCGamesN (באנגלית בריטית)
↑  The Outer Worlds Will Release On Switch This June - IGN (באנגלית), נבדק ב-2021-07-19
↑  The Outer Worlds, Metacritic (באנגלית)
↑  The Outer Worlds, Metacritic (באנגלית)
↑  The Outer Worlds, Metacritic (באנגלית)
↑  The Outer Worlds, Metacritic (באנגלית)
↑  ביקורת: The Outer Worlds - מסע בין כוכבים, באתר Vgames.co.il
↑  Joe Juba, The Outer Worlds Review – Good Company, Game Informer (באנגלית)
↑  Easy Allies, easyallies.com
↑  Tom Senior, The Outer Worlds review, PC Gamer, ‏2019-10-22 (באנגלית אמריקאית)
↑  E3 2019 Game Critics Awards - Final Fantasy 7 Remake wins Best of Show, VG247, ‏2019-06-27 (באנגלית אמריקאית)
↑  GamesRadar Staff 25 October 2019, Vote now for your Ultimate Game of the Year in the Golden Joystick Awards 2019, gamesradar (באנגלית)
↑  The Game Awards 2019: All Nominees [Update], GameSpot (באנגלית אמריקאית)
↑  Eric Van Allen, Untitled Goose Game Wins Top Bill at the 2020 DICE Awards, USgamer, ‏2020-02-14 (באנגלית)
↑  Patrick Shanley, Patrick Shanley, ‘Death Stranding’ Leads Game Developers Choice Awards Nominees, The Hollywood Reporter, ‏2020-01-08 (באנגלית אמריקאית)
↑  SXSW 2020 Gaming Award Winners Revealed, www.noobfeed.com
↑  Death Stranding and Control dominate Bafta games awards nominations, the Guardian, ‏2020-03-03 (באנגלית)
↑  Andrew Liptak, Announcing the 2019 Nebula Awards Winners!, Tor.com, ‏2020-05-31 (באנגלית אמריקאית)
↑  Here Are All the Winners From the 2020 GLAAD Media Awards, Billboard (באנגלית)
↑  Nicole Carpenter, The Outer Worlds 2 announced during E3, Polygon, ‏2021-06-13 (באנגלית)
שימוש ב-TTD בזמן קרב על מנת לבדוק את נתוני היריב ולחשוף נקודות תורפה
אחד מהאסטרואידים במערכת השמש "הלסיון"
בובי פנחסי

| --- | --- |

 לידה:  18 בדצמבר 1919 איסטנבול, האימפריה העות'מאנית 
 פטירה:  28 בינואר 1992 (בגיל 72) תל אביב-יפו, ישראל 
 מקום קבורה:  בית העלמין ירקון 
 מוקד פעילות:  ישראל 
 כלי נגינה:  פסנתר 
 
בובי פנחסי (במרכז) עם שמשון בר-נוי (מימין) ויפה ירקוני, 1951
לוחית זיכרון בכניסה לביתו של בובי פנחסי
בּוּבִּי פנחסי הוא שם הבמה של פנחס אריאל (18 בדצמבר 1919 – 28 בינואר 1992), מלחין, פזמונאי, נגן אקורדיון ופסנתרן ישראלי, המנהל המוזיקלי של להקת "החישטרון", שפעלה בימי מלחמת העצמאות.
הנצחה

במסגרת המיזם של עיריית תל אביב להנצחת אמנים ואנשי תרבות תושבי העיר, נקבעה לוחית זיכרון בכניסה לביתו ברחוב לכיש 8.
הערות שוליים

↑  בובי פנחסי באתר "זמרשת".
↑  בובי פנחסי באתר חברה קדישא ת"א–יפו.
| --- | --- |
בקרת זהויות :  NLI: 987007310256905171  ISNI: 0000 0000 6925 7518  LCCN: n2014037572  MusicBrainz: d3c632e1-47c5-4ade-b246-4bd03cb999fe  VIAF: 237515013   WorldCat (עם VIAF): 237515013
מכלל - אנציקלופדיה לנוער

| --- | --- |

עמוד מתוך האנציקלופדיה
 מידע כללי
 שפת המקור:  עברית 
 סוגה:  אנציקלופדיה 
 הוצאה
 תאריך הוצאה:  1952 
 עורך:  יצחק אבנון 
 
מכלל - אנציקלופדיה לנוער היא אנציקלופדיה לילדים ונוער בעריכת יצחק אבנון, אשר יצאה לאור בישראל וזכתה למהדורות רבות. על חשיבותה כתב ההיסטוריון ישראל ברטל: "ספר עזר כמעט-מיתולוגי שקשה למצוא תלמיד ישראלי שלא נזקק לו כמעט מדי יום בשנות ה-50 וה-60. 'מכלל' הייתה ספינת הדגל של מה שמכנים היום בלשון הישראלית הרזה בשם 'מיינסטרים' ציוני, והומלצה בהתלהבות על ידי מורינו ומחנכינו.".
תולדות האנציקלופדיה

מהדורתה הראשונה של "מכלל", שאותה חיבר אבנון בשיתוף עם מומחים בתחומים שונים, החלה לצאת לאור בשנת 1952, וזכתה להצלחה רבה. מהדורה זו תוכננה לכלול שבעה כרכים ומעל 2000 ערכים. הכרך הראשון יצא בדצמבר 1952, השני במרץ 1953, הרביעי באפריל 1954, והשישי בפברואר 1955. לקראת הוצאת הכרך השביעי הוחלט להוסיף כרך נוסף, והכרך השמיני והאחרון יצא בדצמבר 1955. במאי 1956 יצא כרך מפתח. באותה שנה הוצאה מהדורה מיוחדת שכללה את האנציקלופדיה כולה בארבעה כרכים, עבור מנויי מעריב. בשנת 1958 נוספו ביוזמת מעריב שני כרכים כפולים, האחד על "ישראל, הארץ והמדינה" והשני על המסורת היהודית. בשנת 1960 יצאו עוד ארבעה כרכים המשלימים ומעדכנים את האנציקלופדיה, כך שהיא כללה 17 כרכים. האנציקלופדיה נכללה בין רבי המכר של הוצאת יבנה שמכרו עד אמצע שנת 1960 יותר מ-40 אלף עותקים. בשנת 1963 יצאה לאור מהדורה מורחבת ובה 16 כרכים. בשנת 1966 נוספו שלושה כרכים שעניינם "הצומח והחי". בשנת 1975 הודפסה האנציקלופדיה ב-6 כרכים עבור דבר. בשנת 1967 נפטר יצחק אבנון, אך האנציקלופדיה המשיכה להתעדכן, ובשנת 1981 יצאה לאור מהדורה מורחבת ומתוקנת ב-20 כרכים. הדפסות נוספות של מהדורה זו יצאו לאור בשנות השמונים ובשנות התשעים.